Diari Oficial de la Generalitat Valenciana


Sumari del DOGV 2553, del 18-07-1995 (1995/835495)

RESOLUCIÓ de 3 de març de 1995, del secretari general de la Conselleria de Cultura, per la qual s'autoritza la fusió de la Fundació Bernardo Pérez Sales amb la Fundació Cultural Caja de Ahorros del Mediterráneo.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2553

Data del DOGV
:   18-07-1995

Secció del DOGV
:   ALTRES DISPOSICIONS

Número del document
:   1995/835495


Data del document
:   03-03-1995

Organisme emissor
:   Conselleria de Cultura

Tipus de document
:   Resolució

RESOLUCIó de 3 de març de 1995, del secretari general de la Conselleria de Cultura, per la qual s'autoritza la fusió de la Fundació Bernardo Pérez Sales amb la Fundació Cultural Caja de Ahorros del Mediterráneo.   
Vist l'expedient de fusió de les fundacions damunt expressades, instat per la Sra. María Teresa Blázquez Martínez, directora d'Obres Socials, d'acord amb els següents  
FETS  
Vist que per Resolució del Ministeri de Cultura, de 13 de juliol de 1983, es reconeix com a fundació cultural privada amb el caràcter de benèfica de promoció, servei i finançament, la denominada Fundació Bernardo Pérez Sales, l'administració i atés que el govern de la qual correspon a la junta de patrons, composta per tres membres nats i quatre designats, en què són els nats:  
- El president, càrrec que exerceix el president de la Caixa d'Estalvis Provincial d'Alacant.  
- Vocal secretari-administrador, que és el cap del Departament d'Obres Socials de la Caixa d'Estalvis Provincial d'Alacant.  
- Vocal, que és el director general de la Caixa d'Estalvis Provincial d'Alacant.  
I els designats, nomenats directament:  
- Dos pel Consell d'administració de la Caixa d'Estalvis Provincial d'Alacant, entre els membres d'aquell que ocupen càrrecs en òrgans d'entitats promogudes per aquesta.  
- Els altres dos membres nomenats directament per la Comissió d'Obres Socials de l'entitat fundadora entre els membres d'aquella.  
Vist que la Fundació Cultural Caja de Ahorros del Mediterráneo fou classificada per Resolució de 23 de febrer de 1993, del secretari general de la Conselleria de Cultura, Educació i Ciència, com a fundació cultural privada de finançament, servei i promoció.  
Vist que consta que la Caja de Ahorros del Mediterráneo és una entitat creada per la fusió de la que a aquest efecte tenia igual nom, és a dir la Caja de Ahorros del Mediterráneo i de la Caixa d'Estalvis Provincial d'Alacant i València, fusió autoritzada per l'Ordre de 30 de setembre de 1991, de la Conselleria d'Economia i Hisenda de la Generalitat Valenciana (DOGV núm. 1.636, de 04.10.91), segons l'escriptura de 23 de març de 1992, autoritzada pel notari de València Sr. José María Iriarte Calvo. Está inscrita en els registres corresponents.  
Vist que el Sr. José Luis Garcia Villo, sots-director jurídic de la Fundació Cultural Caja de Ahorros del Mediterráneo, certifica que les juntes de patronat d'aquesta Fundació i la de Bernardo Pérez Sales, en sessions respectives dels dies 15 de desembre de 1992 i 14 de gener de 1993, acordaren per unanimitat la fusió de les dues entitats.  
Atés que s'han acreditat com a raons per a la fusió el fet que les seues finalitats i objecte són anàlegs, i també la desaparició de l'entitat fundadora de la Fundació, la Caixa d'Estalvis Provincial d'Alacant i València, per la fusió operada amb la Caja de Ahorros del Mediterráneo, i perquè d'ara en avant únicament continue la Fundació Cultural Caja de Ahorros del Mediterráneo que absorbeix la labor sòcio-cultural de les caixes fusionades.  
Atés que l'expedient ha sigut tramitat a través de la Secció de Fundacions de la Conselleria de Cultura, que és la competent per a resoldre aquest expedient en virtut de les atribucions que té conferides pel Decret 113/93, de 26 de juliol, del Govern valencià (DOGV núm. 2.080, d'agost de 1993).  
Atés que amb la fusió es pretén extingir la Fundació Bernardo Pérez Sales, en resultar absorbida per la Fundació Cultural Caja de Ahorros del Mediterráneo, per a la qual cosa s'hi aplicaran els estatuts d'aquesta última i el seu patrimoni serà el resultant de la suma del patrimoni de la fundació absorbida més el que actualment posseeix l'esmentada fundació, i en què correspondrà l'exercici de patronat als membres de govern de la Fundació Caja de Ahorros del Mediterráneo.  
Atés que s'han acomplit les exigències de l'article 28 de la Llei 30/94, de 24 de novembre, de Fundacions i Incentius Fiscals a la Participació Privada en Activitats d'Interés General, ja que s'ha justificat la causa determinant de la fusió, el manteniment dins de les possibilitats de la voluntat dels fundadors i es considera convenient per als interessos de les dues fundacions.  
D'acord amb els preceptes esmentats i els altres d'aplicació general i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV 2.101, 13.09.93), resolc:  
Primer  
Autoritzar la fusió de les la Fundació Bernardo Pérez Sales amb la Fundació Cultural Caja de Ahorros del Mediterráneo, a través de l'absorció de la primera per aquesta última.  
Segon  
La Fundació originada mantindrà la denominació de Fundació Cultural Caja de Ahorros del Mediterráneo, i també els seus estatuts, i integrarà el patrimoni de la Fundació Bernardo Pérez Sales.  
Tercer  
L'exercici del patronat correspondrà a la Fundació Cultural Caja de Ahorros del Mediterráneo.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació.  
Per a fer la interposició del recurs serà requisit imprescindible que prèviament el recurrent ho comunique a aquest òrgan.  
Tot això d'acord amb l'article 58 i següents de la Llei Reguladora de la Jurisdicció Contenciosa Administrativa i l'art. 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que es puga exercitar qualsevol altre recurs que s'estime oportú.  
València, 3 de març de 1995.- El secretari general de la Conselleria de Cultura: Vicent Todolí i Femenia.